Núna síðustu dagana fyrir kosningarnar er mikið að gerast hjá mörgum framboðanna til sveitartjórna . Alþingismenn leggja margir hverjir sínum félögum lið og þeysast á milli staða til að heilsa upp á fólk og stappa í það stálinu . Einar Kristinn Guðfinnsson oddviti Sjálfstæðisflokksins í Norðvesturkjördæmi og forseti Alþingis er þekktur fyrir dugnað að vísitera í sínu kjördæmi og mætir gjarnan á viðburði , svo sem hátíðir og fundi . Þegar blaðamaður Skessuhorns var staddur í Rifi á Snæfellsnesi í gær renndi Einar Kristinn þar upp að hafnarhúsinu til að hitta fólk . Einar Kristinn sagði aðspurður við blaðamann Skessuhorns að strax að loknum þingstörfum sl. föstudagskvöld hafi hann verið mættur norður í Húnaþing á laugardag og síðan í Skagafjörðinn á sunnudeginum . „ Það er mikið að gera þessa dagana í því að hitta fólk og taka þátt í baráttunni á lokasprettinum , “ sagði Einar Kristinn .